pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ขายฝาก เฮ ! จ่ายหนี้ครบตามสัญญา ได้กรรมสิทธิ์คืนทันที แม้ผู้ซื้อฝากจะไม่ยอมคืนโฉนด
วันพฤหัสบดีที่ 1 มิถุนายน 2566
ผู้ขายฝาก เฮ ! จ่ายหนี้ครบตามสัญญา ได้กรรมสิทธิ์คืนทันที แม้ผู้ซื้อฝากจะไม่ยอมคืนโฉนด
.....
กรมที่ดิน ปรับปรุงกฎหมายเพื่อคุ้มครองประชาชนในการทําสัญญาขายฝากที่ดิน โดยหากผู้ขายฝากจ่ายหนี้ตามสัญญาครบแล้ว ด้วยการชําระสินไถ่หรือวางทรัพย์ ณ สํานักงานที่ดิน เจ้าพนักงานที่ดินจะมีหนังสือแจ้งไปยังผู้ซื้อฝากให้มารับเงินสินไถ่และนําเอกสารสิทธิ์ (โฉนด) มาจดทะเบียนไถ่จากการขายฝาก แต่หากผู้ซื้อไม่ยอมนําเอกสารสิทธิ์มาคืนภายใน 30 วัน นับแต่วันที่ได้รับแจ้ง ให้ถือว่าหนังสือแสดงสิทธิในที่ดินเดิมเป็นอันตราย เจ้าพนักงานสามารถออกใบแทนเพื่อจดทะเบียนไถ่จากการขายฝากให้ผู้ขายฝากได้รับกรรมสิทธิ์ในที่ดินคืนได้ทันที
.
เป็นการแก้ไขระเบียบกรมที่ดิน ว่าด้วยการวางทรัพย์อันเป็นสินไถ่ ณ สํานักงานที่ดิน ตามกฎหมายว่าด้วยการคุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย พ.ศ.2562 ให้สอดคล้องกับเจตนารมณ์ของบทบัญญัติ ม.18 วรรคสาม แห่ง พ.ร.บ.คุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย พ.ศ.2562 ตามคําแนะนําของคณะกรรมการพัฒนากฎหมาย
.
อ่านเพิ่มเติม คลิก >> https://www.thaigov.go.th/news/contents/details/68717
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ไทยทําได้! พัฒนายาเม็ดเลิกบุหรี่ "ไซทิซีน" ผลวิจัยปลอดภัย - มีประสิทธิผล คาดผลิตจําหน่ายต้นปี 67
ตั้งเป้า 9 หมื่นล้าน คนไทยใช้สมุนไพรไทย ดึงจุดแข็ง “การแพทย์แผนไทย” สร้างความมั่นคงในระบบสุขภาพ
ย้ําผู้ใช้ Mobile Banking โอนเงินมากกว่า 5 หมื่นบาทต่อครั้ง ต้องสแกนใบหน้ายืนยันตัวตน สกัดภัยออนไลน์
ครม. เคาะแนวทางพัฒนาหลักสูตรระดับอุดมศึกษา รองรับการผลิตบุคลากรในกระบวนการยุติธรรม
ครม. ไฟเขียว ส่งออกน้ํามันปาล์มส่วนเกิน ปี 66 และโครงการประกันรายได้เกษตรกรชาวสวนปาล์มฯ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอบคุณทุกภาคส่วนที่ร่วมมอบความช่วยเหลือทางมนุษยธรรมเพิ่มเติมแก่ประชาชนชาวเมียนมา จากผลกระทบจากพายุไซโคลนโมคา (Mocha)
วันพฤหัสบดีที่ 1 มิถุนายน 2566
01/06/2566
โฆษกรัฐบาลเผย นายกฯ ขอบคุณทุกภาคส่วนที่ร่วมมอบความช่วยเหลือทางมนุษยธรรมเพิ่มเติมแก่ประชาชนชาวเมียนมา จากผลกระทบจากพายุไซโคลนโมคา (Mocha)
โฆษกรัฐบาลเผย นายกฯ ขอบคุณทุกภาคส่วนที่ร่วมมอบความช่วยเหลือทางมนุษยธรรมเพิ่มเติมแก่ประชาชนชาวเมียนมา จากผลกระทบจากพายุไซโคลนโมคา (Mocha)
วันนี้ ( วันที่ 1 มิถุนายน 2566 )นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ประเทศไทยได้มอบความช่วยเหลือทางมนุษยธรรมเพิ่มเติมให้แก่ประชาชนเมียนมา ที่ประสบภัยจากกรณีภัยพิบัติพายุไซโคลนโมคา (Mocha) ซึ่งเมื่อวันที่ 22 พฤษภาคม 2566 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีส่งมอบความช่วยเหลือทางมนุษยธรรมแก่เมียนมา กรณีภัยพิบัติพายุไซโคลนโมคา (Mocha) แก่เอกอัครราชทูตสาธารณรัฐแห่งสหภาพเมียนมาประจําประเทศไทย
ต่อมาในวันที่ 23 พฤษภาคม 2566 กองทัพอากาศได้ดําเนินการจัดส่งความช่วยเหลือไปยังเมียนมาในช่วงเช้า รวมถึงสิ่งของพระราชทาน ซึ่งพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงพระกรุณาโปรดเกล้าโปรดกระหม่อมพระราชทานสิ่งของแก่ประชาชนเมียนมา เพื่อช่วยเหลือและบรรเทาทุกข์ โดยสิ่งของบรรเทาทุกข์พระราชทานประกอบด้วย เต็นท์นอน ผ้าห่มนาโน ผ้าขนหนู ชุดยาสามัญประจําบ้าน อาหารแห้ง และสิ่งของเครื่องใช้ที่จําเป็นอื่น ๆ โดยมีเอกอัครราชทูต ณ กรุงย่างกุ้ง เป็นผู้เชิญสิ่งของบรรเทาทุกข์พระราชทานส่งมอบให้กับรัฐมนตรีว่าการกระทรวงการต่างประเทศเมียนมา รัฐมนตรีกระทรวงพัฒนาสังคมภาคย่างกุ้ง และผู้แทนอื่น ๆ ในฐานะผู้แทนรัฐบาลเมียนมาเป็นผู้รับมอบ ณ ท่าอากาศยาน Mingaladon กรุงย่างกุ้ง
นอกจากนี้ เมื่อวันที่ 31 พฤษภาคม 2566 ที่ผ่านมา ผู้แทนสถานเอกอัครราชทูต ณ กรุงย่างกุ้ง สมาคมนักธุรกิจไทยในเมียนมา และผู้แทนชุมชนไทยในเมียนมายังได้มอบความช่วยเหลือด้านมนุษยธรรมแก่ประชาชนชาวเมียนมาผู้ประสบภัยจากพายุไซโคลนโมคา ผ่านสภากาชาดเมียนมาด้วย ซึ่งความช่วยเหลือดังกล่าวเป็นความช่วยเหลือชุดที่สองที่ได้รับการสนับสนุนจากบริษัทเอกชนและชุมชนไทยที่มีกิจการในเมียนมา ทั้งนี้จากรายงานของกระทรวงการต่างประเทศเมียนมาคาดว่ามีผู้เสียชีวิตจากภัยพิบัติพายุไซโคลนโมคากว่า 148 ราย บาดเจ็บ 132 ราย และมีบ้านเรือนเสียหายกว่า 2 แสนหลังคา (ข้อมูล ณ วันที่ 29 พฤษภาคม 2566 เวลา 18.00 น.) ในขณะที่องค์การสหประชาชาติคาดว่ามีประชาชนกว่า 1.6 ล้านคน ได้รับผลกระทบจากไซโคลนโมคาในเมียนมาในครั้งนี้
โฆษกประจําสํานักนายกรัฐมนตรีกล่าวเพิ่มเติมว่า ประเทศไทย โดยกระทรวงต่างประเทศ ร่วมกับหน่วยงานที่ให้การสนับสนุน ทั้งจากภาครัฐและภาคเอกชน ได้มอบสิ่งของบรรเทาทุกข์เพิ่มเติม โดยประเทศไทยมีกําหนดการจัดส่งสิ่งของที่ประกอบด้วยอาหารแห้ง และสิ่งของเครื่องใช้ที่จําเป็นต่าง ๆ ให้กับประชาชนเมียนมาที่ประสบภัย ทางรถยนต์จากกรุงเทพฯ ไปยังกรุงย่างกุ้ง สาธารณรัฐแห่งสหภาพเมียนมา ในวันนี้ (1 มิถุนายน 2566) โดยสมาคมไทย-พม่าเพื่อมิตรภาพให้การสนับสนุนค่าใช้จ่ายในการขนส่งสิ่งของบรรเทาทุกข์ในครั้งนี้
“นายกรัฐมนตรี และรัฐบาลไทยยินดีที่ได้สนับสนุนความช่วยเหลือด้านมนุษยธรรมแก่ประชาชนเมียนมา โดยภัยพิบัติพายุไซโคลนโมคาส่งผลกระทบอย่างกว้างขวางต่อชีวิตและสิ่งปลูกสร้างในเมียนมา และต้องใช้เวลาในการฟื้นฟู ซึ่งนายกรัฐมนตรีขอบคุณทุกภาคส่วนของไทย ทั้งในประเทศและที่อยู่ต่างประเทศที่สนับสนุนและให้ความช่วยเหลือมิตรประเทศด้วยมิตรไมตรีในยามที่รับความเดือดร้อน” นายอนุชาฯ กล่าว
รัฐบาลไทย-ข่าวทำเนียบรัฐบาล-“ทิพานัน”ชู “พล.อ.ประยุทธ์”ผู้นำสร้างความเจริญให้กับประเทศไทยอย่างเป็นรูปธรรม อัปเดตมอเตอร์เวย์บางใหญ่-กาญจนบุรี ใกล้แล้วเสร็จกว่า 90% แล้ว
วันพฤหัสบดีที่ 1 มิถุนายน 2566
01/06/2566
“ทิพานัน”ชู “พล.อ.ประยุทธ์”ผู้นําสร้างความเจริญให้กับประเทศไทยอย่างเป็นรูปธรรม อัปเดตมอเตอร์เวย์บางใหญ่-กาญจนบุรี ใกล้แล้วเสร็จกว่า 90% แล้ว
“ทิพานัน”ชู “พล.อ.ประยุทธ์”ผู้นําสร้างความเจริญให้กับประเทศไทยอย่างเป็นรูปธรรม อัปเดตมอเตอร์เวย์บางใหญ่-กาญจนบุรี ใกล้แล้วเสร็จกว่า 90% แล้ว
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งขับเคลื่อนการพัฒนาโครงสร้างพื้นฐานด้านคมนาคมให้สะดวกรวดเร็ว ประหยัดและปลอดภัย รองรับการพัฒนาประเทศ เพิ่มขีดความสามารถในการแข่งขัน ดึงดูดการลงทุน โดยเฉพาะการเชื่อมโยงเครือข่ายการคมนาคมไปสู่พื้นที่ต่างทั่วประเทศและเชื่อมโยงสู่ภูมิภาค ล่าสุด โครงการทางหลวงพิเศษระหว่างเมือง(มอเตอร์เวย์) M81 บางใหญ่-กาญจนบุรี การก่อสร้างมีความคืบหน้า 90.21% (ข้อมูล ณ เดือนมีนาคม 2566)
น.ส.ทิพานัน กล่าวว่า โครงการมอเตอร์เวย์ สายบางใหญ่-กาญจนบุรี เป็นหนึ่งโครงการที่สําคัญและมีความจําเป็นเร่งด่วน โดยได้รับการบรรจุในแผนมาตรการเร่งรัดการลงทุน Action Plan ของกระทรวงคมนาคม และมาตรการเร่งรัดโครงการให้เอกชนร่วมลงทุนในกิจการของรัฐ หรือ PPP Fast Track ของกระทรวงการคลัง เพื่อเร่งรัดการลงทุนโครงการขนาดใหญ่ให้เกิดผลเป็นรูปธรรมโดยเร็ว เริ่มดําเนินโครงการตั้งแต่ปี 2559 ซึ่งรัฐบาลได้เร่งรัดการดําเนินงานก่อสร้างให้เป็นไปตามแผนงานที่กําหนด
ทั้งนี้ โครงการดังกล่าวมีระยะทาง 96 กิโลเมตร ผ่าน 4 จังหวัด ได้แก่ กรุงเทพมหานคร นนทบุรี นครปฐม และกาญจนบุรีจะทําให้การเดินทางจากบางใหญ่ถึง จ. กาญจนบุรี สะดวกและประหยัดเวลาขึ้น โดยใช้เวลาเพียง 50 นาที โดยเตรียมพิจารณาเปิดให้ประชาชนทดสอบใช้บริการโดยไม่เสียค่าใช้จ่ายเป็นเวลา 3 เดือน ช่วงเดือนกันยายนหรือ ตุลาคม 2567
“พล.อ.ประยุทธ์เป็นผู้นําที่สร้างความเจริญในด้านต่างๆให้กับประเทศ เห็นได้ชัดอย่างเป็นรูปธรรม เพื่อพัฒนาเศรษบกิจ ยกระดับคุณภาพชีวิตของประชาชน ควบคู่ไปกับการลดความเหลื่อม ล้ําในทุกมิติ จากนโยบายการยกระดับสวัสดิการแห่งรัฐ ยกระดับสิทธิบัตรทอง ผลักดันBCGโมเดลเพื่อการพัฒนาอย่างยั่งยืน”รองโฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-สป. จัดนิทรรศการเฉลิมพระเกียรติ สมเด็จพระนางเจ้าฯ พระบรมราชินี เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี ๔๕ พรรษา (๓ มิ.ย.๖๖)
วันพฤหัสบดีที่ 1 มิถุนายน 2566
สป. จัดนิทรรศการเฉลิมพระเกียรติ สมเด็จพระนางเจ้าฯ พระบรมราชินี เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี ๔๕ พรรษา (๓ มิ.ย.๖๖)
(๓๐ พ.ค. ๖๖) พลอากาศเอก ธนศักดิ์ เมตะนันท์ รองปลัดกระทรวงกลาโหม เป็นประธานในกิจกรรมและนิทรรศการเฉลิมพระเกียรติสมเด็จพระรางเจ้าสุทิดา พัชรสุธาพิมลลักษณ พระบรมราชินี
เนื่องในโอกาสวันเฉลิมพระชนมพรรษา ๓ มิ.ย. ๖๖ ณ โรงเรียนวัดราชบพิธ เขตพระนคร กรุงเทพฯ ภายในนิทรรศการประกอบด้วย ๓ กิจกรรมสําคัญได้แก่ ๑) การบรรยายพิเศษเกี่ยวกับพระบาทสมเด็จพระมหาภูมิพลอดุลยเดชมหาราช บรมนาถพิตรพระบาทสมเด็จพระวชิรเกล้าเจ้าอยู่หัว และสมเด็จพระนางเจ้าฯ พระบรมราชินี ที่ทรงดูแลช่วยเหลือประชาชน ๒) การจัดนิทรรศการเกี่ยวกับพระราชประวัติและพระราชกรณียกิจของสมเด็จพระนางเจ้าฯ พระบรมราชินี และ๓) การประกวดคลิปวิดีโอสั้น พระราชประวัติและพระราชกรณียกิจชองสมเด็จพระนางเจ้าฯ พระบรมราชินีโดยนักเรียนโรงเรียนวัดราชบพิธ
โดยการจัดกิจกรรมดังกล่าวเป็นความร่วมกันระหว่าง สํานักงานปลัดกระทรวงกลาโหม โดยสํานักนโยบายและแผนกลาโหม และโรงเรียนวัดราชบพิธเพื่อแสดงออกถึงความจงรักภักดีและน้อมรําลึกในพระมหากรุณาธิคุณของสมเด็จพระนางเจ้าฯ พระบรมราชินี รวมทั้งเผยแพร่พระเกียรติคุณที่ทรงมีคุณูปการต่อปวงชนชาวไทยและและเป็นโอกาสอันดียิ่งที่จะเสริมสร้างความรับรู้ความเข้าใจที่ถูกต้องให้กับน้องนักเรียนโรงเรียนวัดราชบพิธ ได้รับทราบและตระหนักถึงความสําคัญของ สถาบันพระมหากษัตริย์ ที่มีต่อประเทศชาติและประชาชนชาวไทยอย่างหาที่สุดมิได้
รัฐบาลไทย-ข่าวทำเนียบรัฐบาล-ดีอีเอส ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันพุธที่ 31 พฤษภาคม 2566
ดีอีเอส ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
ดีอีเอส ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันนี้(31พฤษภาคม2566)ศาสตราจารย์พิเศษวิศิษฏ์ วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยผู้บริหารและข้าราชการกระทรวงฯร่วมบันทึกเทปโทรทัศน์ถวายพระพรเนื่องในโอกาสวันมหามงคลเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีเพื่อแสดงความจงรักภักดีและสํานึกในพระมหากรุณาธิคุณณบริษัทกรุงเทพโทรทัศน์และวิทยุจํากัด(ช่อง7HD)
_______________
รัฐบาลไทย-ข่าวทำเนียบรัฐบาล-สธ. จับมือ สกพอ. ยกระดับการแพทย์ฉุกเฉิน พื้นที่ EEC สร้างความเชื่อมั่นให้นักท่องเที่ยวและนักลงทุน
วันพฤหัสบดีที่ 1 มิถุนายน 2566
สธ. จับมือ สกพอ. ยกระดับการแพทย์ฉุกเฉิน พื้นที่ EEC สร้างความเชื่อมั่นให้นักท่องเที่ยวและนักลงทุน
รัฐมนตรีช่วยว่าการกระทรวงสาธารณสุข เป็นประธานพิธีลงนามบันทึกข้อตกลงความร่วมมือ (MOU) ยกระดับการให้บริการการแพทย์ฉุกเฉินในพื้นที่ EEC ลดการเสียชีวิตและความพิการจากอุบัติเหตุจราจร โรคหลอดเลือดสมอง โรคหลอดเลือดหัวใจอุดตันเฉียบพลัน
รัฐมนตรีช่วยว่าการกระทรวงสาธารณสุข เป็นประธานพิธีลงนามบันทึกข้อตกลงความร่วมมือ (MOU) ยกระดับการให้บริการการแพทย์ฉุกเฉินในพื้นที่ EEC ลดการเสียชีวิตและความพิการจากอุบัติเหตุจราจร โรคหลอดเลือดสมอง โรคหลอดเลือดหัวใจอุดตันเฉียบพลัน สร้างความเชื่อมั่นให้ประชาชน นักท่องเที่ยวและนักลงทุน
วันนี้ (1 มิถุนายน 2566) ที่สถาบันการแพทย์ฉุกเฉินแห่งชาติ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีลงนามบันทึกข้อตกลงความร่วมมือ (MOU) ว่าด้วยการยกระดับการให้บริการการแพทย์ฉุกเฉินในพื้นที่เขตพัฒนาพิเศษภาคตะวันออก (EEC) ระหว่าง สถาบันการแพทย์ฉุกเฉิน (สพฉ.)กับ สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) และกล่าวว่า รัฐบาลต้องการยกระดับการแพทย์ฉุกเฉินในพื้นที่ EEC ให้สามารถรองรับการให้บริการประชาชนได้อย่างรวดเร็ว ลดการเสียชีวิตและความพิการจากอุบัติเหตุจราจร โรคหลอดเลือดสมอง โรคหลอดเลือดหัวใจอุดตันเฉียบพลัน ตลอดจนอุบัติภัยในโรงงานอุตสาหกรรม โดยมีระบบลําเลียงผู้ป่วยด้วยอากาศยาน เรือ และพาหนะทางบก อย่างครบวงจร ซึ่งจะส่งผลให้เกิดความเชื่อมั่นของประชาชน นักท่องเที่ยว และนักลงทุน สนับสนุน การพัฒนาโครงสร้างพื้นฐานรองรับการให้บริการทางสังคม และส่งเสริมเศรษฐกิจของพื้นที่ EEC ต่อไป
ร.อ.นพ.อัจฉริยะ แพงมา เลขาธิการ สพฉ. กล่าวว่า สพฉ. ร่วมมือกับ สกพอ. และภาคีเครือข่ายการแพทย์ฉุกเฉิน จัดทําโครงการพัฒนายกระดับการให้บริการการแพทย์ฉุกเฉินในพื้นที่ EEC โดยพัฒนาระบบที่มีมาตรฐาน สามารถเข้าถึงบริการฉุกเฉินนอกโรงพยาบาลด้วยบุคลากรที่มีศักยภาพและความเชี่ยวชาญ มีหน่วยปฏิบัติการ สถานพยาบาล รองรับการให้บริการที่รวดเร็ว ซึ่งภายใต้ความร่วมมือนี้ สพฉ. จะสนับสนุนภาคีเครือข่ายให้สามารถปรับปรุงและพัฒนาการดําเนินงานอย่างเป็นระบบ มีมาตรฐาน ทั้งระบบปฏิบัติการฉุกเฉิน ระบบสื่อสารและเทคโนโลยีสารสนเทศ เพื่อปฏิบัติการฉุกเฉินได้อย่างรวดเร็ว ทันเวลา ปลอดภัยทั้งผู้ให้บริการและผู้รับบริการ
ด้าน ดร.จุฬา สุขมานพ เลขาธิการ สกพอ. กล่าวว่า สกพอ. จะมีบทบาทในการส่งเสริม สนับสนุน การปฏิบัติการแพทย์ฉุกเฉิน ทั้งทางบก ทางน้ํา และทางอากาศ รวมทั้งสนับสนุนให้เกิดแนวทางการร่วมลงทุนในธุรกิจบริการ การพัฒนาต้นแบบรูปแบบการร่วมลงทุนและสิทธิประโยชน์การแพทย์ฉุกเฉินด้านอากาศยานในพื้นที่ EEC ซึ่งจะเป็นประโยชน์ต่อประชาชนคนไทยและชาวต่างชาติที่เดินทางเข้ามาท่องเที่ยวและพักอาศัยในพื้นที่
************************************ 1 มิถุนายน 2566
รัฐบาลไทย-ข่าวทำเนียบรัฐบาล-บีโอไอหารือร่วมกับกนอ.ยกระดับนิคมอุตสาหกรรม
วันพฤหัสบดีที่ 1 มิถุนายน 2566
บีโอไอหารือร่วมกับกนอ.ยกระดับนิคมอุตสาหกรรม
บีโอไอหารือร่วมกับกนอ.ยกระดับนิคมอุตสาหกรรม
บีโอไอหารือร่วมกับกนอ.ยกระดับนิคมอุตสาหกรรม
เมื่อเร็ว ๆ นี้ นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน หรือบีโอไอ (ที่ 5 จากขวา) พร้อมด้วยนายวิรัตน์ ธัชศฤงคารสกุล รองเลขาธิการคณะกรรมการส่งเสริมการลงทุน (ที่ 7 จากขวา) ให้การต้อนรับนายวีริศ อัมระปาล ผู้ว่าการนิคมแห่งประเทศไทย หรือกนอ. (กลาง) พร้อมผู้บริหารและเจ้าหน้าที่ เพื่อหารือแนวทางในการทํางานร่วมกันระหว่าง 2 หน่วยงานในการส่งเสริมนิคมและพื้นที่อุตสาหกรรมอัจฉริยะ (Smart Industrial Estate and Industrial Zone) ให้เกิดขึ้นอย่างมีประสิทธิภาพ รวมถึงยกระดับนิคมอุตสาหกรรมเดิมให้ทันสมัยมากยิ่งขึ้น ณ สํานักงานบีโอไอ ถ.วิภาวดีรังสิต
รัฐบาลไทย-ข่าวทำเนียบรัฐบาล-สป. จัดกิจกรรมจิตอาสาพัฒนา “เราทำความ ดี ด้วยหัวใจ” และกิจกรรมเฉลิมพระเกียรติ เนื่องใน วันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี (๓ มิถุนายน ๒๕๖๖)
วันพฤหัสบดีที่ 1 มิถุนายน 2566
สป. จัดกิจกรรมจิตอาสาพัฒนา “เราทําความ ดี ด้วยหัวใจ” และกิจกรรมเฉลิมพระเกียรติ เนื่องใน วันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี (๓ มิถุนายน ๒๕๖๖)
จากเจตนารมณ์ของ พลเอก สนิธชนก สังขจันทร์ ปลัดกระทรวงกลาโหม ที่ต้องการให้กําลังพลของสํานักงานปลัดกระทรวงกลาโหม ได้มีส่วนร่วมในกิจกรรมจิตอาสาซึ่งมุ่งเน้นให้เกิดความช่วยเหลือแก่ประชาชน ผู้ด้อยโอกาส และกลุ่มเปราะบาง ได้มีโอกาสพัฒนาคุณภาพชีวิตให้ดีขึ้น
โดยในวันนี้ (วันศุกร์ที่ 26 พฤษภาคม 2566) สํานักงานปลัดกระทรวงกลาโหม ร่วมกับสมาคมภริยาข้าราชการสํานักงานปลัดกระทรวงกลาโหม ได้นํากําลังพลจิตอาสาลงพื้นที่สถานสงเคราะห์คนชราบ้านบางแค 2 เพื่อร่วมกิจกรรมจิตอาสาพัฒนา “เราทําความ ดี ด้วยหัวใจ” และกิจกรรมเฉลิมพระเกียรติ เนื่องในวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี (๓ มิถุนายน ๒๕๖๖) สําหรับกิจกรรมจิตอาสา ประกอบด้วย การปรับปรุงซ่อมแซมห้องอาหาร กระเบื้องหลังคาและรางน้ําฝน การทาสีโครงหลังคาหลังห้องอาหาร ห้องครัวและอ่างล้างจาน การเปลี่ยนเครื่องกรองน้ํา ติดสติกเกอร์ทางเดินขึ้นลงบันได ทําความสะอาด เก็บขยะ และตัดแต่งกิ่งไม้ รวมถึงการเลี้ยงอาหารกลางวัน การแสดงดนตรี และการให้บริการทางการแพทย์แก่ผู้สูงอายุ ทั้งนี้ในเวลา 13.00 น. ปลัดกระทรวงกลาโหม พร้อมด้วยคณะ ได้เดินทางไปตรวจเยี่ยมและ ส่งมอบสาธารณูปโภคที่ปรับปรุงแล้วเสร็จ ณ สถานสงเคราะห์คนชราบ้านบางแค ๒ ซึ่งรับดูแลผู้สูงอายุ เพศหญิงอายุ ๖๐ ปีขึ้นไป จํานวน ๑๒๕ คน โดยได้รับความร่วมมือจาก สํานักงานเขตบางแค และสถานีตํารวจนครบาลเพชรเกษม ตลอดจนกําลังพลจิตอาสาร่วมในกิจกรรมครั้งนี้โดยพร้อมเพรียงกัน มากกว่าการ ให้คือการได้ทําสิ่งดี ๆ ร่วมกัน เพื่อสร้างจิตสํานึกที่ดีงาม และความเอื้ออาทร ความปรารถนาดีที่มีให้กัน ส่งเสริมค่านิยมแห่งการแบ่งปันให้เกิดขึ้นในสังคมไทย
รัฐบาลไทย-ข่าวทำเนียบรัฐบาล-M-Flow กรมทางหลวง องค์กรภาครัฐที่สร้างความสำเร็จในการสร้างสรรค์การสื่อสารและให้บริการให้กับประชาชนผ่านแพลตฟอร์ม LINE ประเทศไทย ในปี 2565 คว้า 2 รางวัล        จากงาน LINE THAILAND A
วันพฤหัสบดีที่ 1 มิถุนายน 2566
M-Flow กรมทางหลวง องค์กรภาครัฐที่สร้างความสําเร็จในการสร้างสรรค์การสื่อสารและให้บริการให้กับประชาชนผ่านแพลตฟอร์ม LINE ประเทศไทย ในปี 2565 คว้า 2 รางวัล        จากงาน LINE THAILAND A
....
นายสราวุธ ทรงศิวิไล อธิบดีกรมทางหลวง กระทรวงคมนาคม มอบให้ ดร.ธนศักดิ์ วงศ์ธนากิจเจริญ ผู้อํานวยการกองทางหลวงพิเศษระหว่างเมือง และนายตะวัน ศรีดามา รองผู้อํานวยการกองทางหลวงพิเศษระหว่างเมือง เป็นผู้แทนกรมทางหลวง รับรางวัล "Best Display Advertising of the Year in Public Sector" และรางวัล "Best Smart Channel in Public Sector" จาก LINE THAILAND AWARDS 2022 ซึ่งจัดขึ้นโดย บริษัท ไลน์ คอมพานี (ประเทศไทย) จํากัด เมื่อวันที่ 31 พฤษภาคม 2566 ณ โรงแรม Capella กรุงเทพมหานครทั้งนี้ กรมทางหลวงได้เปิดให้บริการ ระบบเก็บค่าธรรมเนียมผ่านทางแบบไม่มีไม้กั้น หรือ M-Flow บนทางหลวงพิเศษหมายเลข 9 เพื่อยกระดับการให้บริการให้แก่ผู้ใช้ทาง และมุ่งมั่นที่จะปรับปรุงและพัฒนาการให้บริการให้ดียิ่งขึ้นอย่างไม่หยุดยั้ง โดยส่วนหนึ่งของการพัฒนารูปแบบการให้บริการ ผ่านแอปพลิเคชัน Line Official Account โดยผู้ใช้ทางสามารถสมัครสมาชิก ชําระค่าธรรมเนียมฯ สอบถามข้อมูล รวมถึงการแจ้งข้อมูลข่าวสารสําคัญแก่สมาชิกผ่าน Line OA เพื่อให้ผู้ใช้ทางได้รับความสะดวกมากยิ่งขึ้นในการใช้บริการ
กองทางหลวงพิเศษระหว่างเมือง ขอเชิญชวนสมัครสมาชิก M-Flow แบบเต็มรูปแบบเพื่อการให้บริการที่ดียิ่งขึ้น โดยสามารถสมัครสมาชิกได้หลากหลายช่องทาง ได้แก่ www.mflowthai.com , ค้นหาแอปพิลเคชัน MFlowthai ทั้งระบบ Androidและ IOS , จุดบริการ M - Flow ทั้ง 5 จุด (ด่านฯทับช้าง1 และ 2 สถานที่บริการทางหลวงบางปะกง1 และ 2 กรมทางหลวง พระราม 6) , หน่วยบริการเคลื่อนที่ และ Line OA ค้นหา @mflowthai
รัฐบาลไทย-ข่าวทำเนียบรัฐบาล-​ สำนักงานปลัดกระทรวงกลาโหม ร่วมถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี ๔๕ พรรษา (๓ มิ.ย.๖๖)
วันพฤหัสบดีที่ 1 มิถุนายน 2566
​ สํานักงานปลัดกระทรวงกลาโหม ร่วมถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี ๔๕ พรรษา (๓ มิ.ย.๖๖)
(๑ มิ.ย. ๖๖) พลเอก สนิธชนก สังขจันทร์ ปลัดกระทรวงกลาโหม เป็นประธานในการจัดกิจกรรมเฉลิมพระเกียรติเนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี ๔๕ พรรษา (๓ มิ.ย.๖๖)
โดยมีพิธีถวายพระพรชัยมงคล และพิธีเจริญพระพุทธมนต์ พิธีทําบุญตักบาตรพระสงฆ์และสามเณร จํานวน ๔๖ รูป ถวายเป็นพระราชกุศล และพิธีลงนามถวายพระพรชัยมงคล ณ ศาลาว่าการกลาโหม
เพื่อแสดงออกถึงความจงรักภักดี และน้อมสํานึกในพระมหากรุณาธิคุณล้นเกล้าล้นกระหม่อมหาที่สุดมิได้ ที่ใต้ฝ่าละอองธุลีพระบาททรงปฏิบัติพระราชกรณียกิจเคียงคู่ พระบาทสมเด็จพระเจ้าอยู่หัว ทรงตั้งพระราชหฤทัยอันแน่วแน่ ในการสืบสานพระราชกรณียกิจงานพัฒนาแผ่นดินเพื่อความอยู่ดีมีสุขของราษฎรนํามาซึ่งความจงรักและภักดีระหว่างสถาบันพระมหากษัตริย์กับพสกนิกรชาวไทย ทรงตระหนักถึงพระราชภาระที่จะสนองพระราชดําริตามรอยพระยุคลบาทของพระบาทสมเด็จพระเจ้าอยู่หัวดู แลอาณาประชาราษฎร์อย่างเต็มพระกําลังความสามารถเป็นที่ประจักษ์แก่เหล่าพสกนิกรชาวไทยทั้งแผ่นดิน
รัฐบาลไทย-ข่าวทำเนียบรัฐบาล-อธิบดีกรมคุ้มครองสิทธิฯ ลงพื้นที่จังหวัดสระบุรี ตรวจสอบข้อเท็จจริงและช่วยเหลือพยานในคดีอาญา กรณีทารุณกรรมเด็ก
วันพฤหัสบดีที่ 1 มิถุนายน 2566
01/06/2566
อธิบดีกรมคุ้มครองสิทธิฯ ลงพื้นที่จังหวัดสระบุรี ตรวจสอบข้อเท็จจริงและช่วยเหลือพยานในคดีอาญา กรณีทารุณกรรมเด็ก
อธิบดีกรมคุ้มครองสิทธิฯ ลงพื้นที่จังหวัดสระบุรี ตรวจสอบข้อเท็จจริงและช่วยเหลือพยานในคดีอาญา กรณีทารุณกรรมเด็ก
วันพฤหัสบดีที่ 1 มิถุนายน 2566 นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วย นางสุจิตรา แก้วไกร รองอธิบดีฯ และเจ้าหน้าที่ ลงพื้นที่จังหวัดสระบุรี เพื่อเยี่ยมและให้กําลังใจเด็กที่ถูกทําร้ายร่ายกายตามที่ปรากฎเป็นข่าว
นายเรืองศักดิ์ ฯ กล่าวว่า ตนรู้สึกสะเทือนใจกับเหตุการณ์ที่ปรากฎตามข่าวโดยเมื่อวานนี้ ได้สั่งการให้ เจ้าหน้าที่สํานักงานคุ้มครองพยาน ลงพื้นที่เพื่อตรวจสอบข้อเท็จจริงและช่วยเหลือคุ้มครองความปลอดภัยให้แก่เด็ก ในฐานะพยานในคดีอาญาที่ถูกทําร้ายร่างกาย และภายหลังได้รับทราบรายงานข้อเท็จจริงเบื้องต้น วันนี้ ตนและรองอธิบดี ได้เดินทางมาที่นี่ และได้พบปะพูดคุยกับเจ้าหน้าที่บ้านพักเด็กเพื่อสอบถามถึงสภาพจิตใจและรายละเอียดดังกล่าวที่เกิดขึ้น พร้อมให้ความช่วยเหลือ โดยบ้านพักเด็กได้รับตัวเด็กเข้าไว้ในการดูแลเรียบร้อยแล้ว
นายเรืองศักดิ์ กล่าวต่อว่า ภายหลังได้พูดคุยและให้กําลังใจแก่เด็กๆ แล้ว ตนได้กําชับเจ้าหน้าที่คุ้มครองพยาน รวมทั้งเจ้าหน้าที่ผู้เกี่ยวข้อง ให้ดูแลในเรื่องของความปลอดภัย และการใช้ชีวิต อีกทั้งการฝึกวินัยเล็กๆ น้อยๆ ให้แก่เด็กๆ เพื่อใช้ชีวิตได้อย่างมีความสุขในสังคม พร้อมทั้งให้เจ้าหน้าที่สนับสนุนในเรื่องของกระบวนการยุติธรรมต่อไป
รัฐบาลไทย-ข่าวทำเนียบรัฐบาล-ไทยทำได้! พัฒนายาเม็ดเลิกบุหรี่ "ไซทิซีน" ผลวิจัยปลอดภัย - มีประสิทธิผล คาดผลิตจำหน่ายต้นปี 67
วันพฤหัสบดีที่ 1 มิถุนายน 2566
ไทยทําได้! พัฒนายาเม็ดเลิกบุหรี่ "ไซทิซีน" ผลวิจัยปลอดภัย - มีประสิทธิผล คาดผลิตจําหน่ายต้นปี 67
.....
องค์การเภสัชกรรม (อภ.) เผยข้อมูลจาก สนง.สถิติแห่งชาติ ปี 64 พบคนไทยอายุ 15 ปีขึ้นไป สูบบุหรี่ถึง 9.9 ล้านคน และเสียชีวิตจากการสูบบุหรี่ด้วยโรคต่าง ๆ เช่น โรคมะเร็งปอด มะเร็งหลอดอาหาร ถุงลมโป่งพอง โรคหัวใจ เป็นต้น ซึ่งปัจจุบันไทยมียา 5 รายการ ที่ใช้สําหรับเลิกบุหรี่ ได้แก่ ยาเม็ด Varenicline, ยาเม็ด Bupropion , นิโคตินทดแทน (Nicotine replacement therapy), ยาเม็ด nortriptyline และยาชงสมุนไพรหญ้าดอกขาว และมีเพียงยาเม็ด nortriptyline และยาชงสมุนไพรหญ้าดอกขาว ที่บรรจุอยู่ในบัญชียาหลักแห่งชาติ
.
ดังนั้นเพื่อช่วยผู้ที่ติดบุหรี่ให้เข้าถึงยาเลิกสูบบุหรี่ที่มีประสิทธิภาพ อภ. ร่วมกับคณะแพทยศาสตร์ ม.ศรีนครินทรวิโรฒ วิจัยและพัฒนายาเลิกสูบบุหรี่ชนิดใหม่ คือ “ยาเม็ด ไซทิซิน จีพีโอ” (1.5 มิลลิกรัม) เป็นรายแรกในไทย โดยวิจัยทางคลินิกในมนุษย์ ซึ่งผลการวิจัยมีความปลอดภัยและมีประสิทธิผลดี ขณะนี้อยู่ระหว่างการขออนุมัติทะเบียนจากสํานักงานคณะกรรมการอาหารและยา (อย.) ประเภทยาควบคุมพิเศษ ที่จําหน่ายได้ในสถานพยาบาลเท่านั้น
.
หากเปลี่ยนมาใช้ “ยาเม็ดไซทิซิน จีพีโอ” แทนการใช้ยาเม็ด Varenicline จะทําให้ประหยัดงบประมาณค่ายาต่อคอร์ส และลดระยะเวลาในการรักษาได้ 3 - 4 เท่า รวมทั้งลดการนําเข้ายาจากต่างประเทศได้ประมาณ 12 ล้านบาท/ปี โดยคาดว่าจะเริ่มผลิตจําหน่ายยาในเดือน ม.ค ปี 67 ซึ่งการผลิตยาในครั้งนี้นับเป็นก้าวย่างสําคัญของการเลิกบุหรี่ ที่จะช่วยให้คนไทยมีสุขภาพที่ดีขึ้นต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สนับสนุนจัดกิจกรรม “Thailand’s Hidden Dishes: อาหารจานลับ” นำเสนอการท่องเที่ยวควบคู่กับวัฒนธรรมอาหารท้องถิ่น 5 ภูมิภาค คาดการณ์สร้างมูลค่าหลักร้อยล้านบาท
วันพฤหัสบดีที่ 1 มิถุนายน 2566
01/06/2566
​โฆษกรัฐบาลเผย นายกฯ สนับสนุนจัดกิจกรรม “Thailand’s Hidden Dishes: อาหารจานลับ” นําเสนอการท่องเที่ยวควบคู่กับวัฒนธรรมอาหารท้องถิ่น 5 ภูมิภาค คาดการณ์สร้างมูลค่าหลักร้อยล้านบาท
​โฆษกรัฐบาลเผย นายกฯ สนับสนุนจัดกิจกรรม “Thailand’s Hidden Dishes: อาหารจานลับ” นําเสนอการท่องเที่ยวควบคู่กับวัฒนธรรมอาหารท้องถิ่น 5 ภูมิภาค คาดการณ์สร้างมูลค่าหลักร้อยล้านบาท
วันนี้ (1 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนกิจกรรมส่งเสริมการท่องเที่ยวเชิงอาหาร (Gastronomy Tourism) ผ่านโครงการ “Thailand’s Hidden Dishes : อาหารจานลับ” นําเสนอเมนูอาหารที่แสดงถึงอัตลักษณ์และวัฒนธรรมประจําท้องถิ่น จากทั้ง 5 ภูมิภาคทั่วประเทศไทย เชื่อมั่นกิจกรรมฯ จะสามารถช่วยกระตุ้นเศรษฐกิจ รวมถึงการท่องเที่ยวในชุมชน และพื้นที่ใกล้เคียงตามที่คาดการณ์มูลค่าถึง 100 ล้านบาท
โฆษกประจําสํานักนายกรัฐมนตรี กล่าวว่า การท่องเที่ยวแห่งประเทศไทย (ททท.) จัดกิจกรรมครั้งนี้ (เมื่อวันที่ 22 พฤษภาคม 2566) เพื่อมุ่งเน้นการประชาสัมพันธ์ อาหารท้องถิ่นของแต่ละภูมิภาค ที่ยังไม่เป็นที่รู้จักอย่างแพร่หลาย หรือ Hidden Dishes โดยได้สรรหา 5 เมนูอาหารจานลับ ที่หารับประทานได้ยากในแต่ละภูมิภาค ได้แก่ แกงหัวโหนด ของภาคกลาง จังหวัดเพชรบุรี หมูผัดรากชู ของภาคเหนือ จังหวัดเชียงราย แกงน้ําเคยยอดหวาย ของภาคใต้ จังหวัดพัทลุง อ๋อปลา ของภาคตะวันออกเฉียงเหนือ จังหวัดขอนแก่น และ ปลาย่ําสวาท ของภาคตะวันออก จังหวัดตราด ซึ่งชนิดของอาหารที่ได้รับการคัดเลือกในกิจกรรมครั้งนี้ เป็นอาหารที่แสดงถึงอัตลักษณ์ประจําท้องถิ่น และวัฒนธรรมทางอาหารของแต่ละภูมิภาค สามารถหารับประทานได้เฉพาะในพื้นที่เท่านั้น เป็นการสร้างประสบการณ์การท่องเที่ยวเชิงอาหารในรูปแบบใหม่ และนักท่องเที่ยวจะได้รับประสบการณ์ที่มีความหมายจากชุมชนท้องถิ่น ด้วยการเยี่ยมชมแหล่งวัตถุดิบ เรียนรู้วิธีการประกอบอาหารประจําถิ่น ไปจนถึงรับการประทานอาหารท้องถิ่นในแต่ละพื้นที่ ทั้งนี้ได้มีการส่งเสริมส่งเสริมให้ร้านอาหารในแต่พื้นที่ได้บรรจุเมนู Hidden Dishes ลงในเมนูของร้านอีกด้วยด้วย
“นายกรัฐมนตรี สนับสนุนการจัดกิจกรรมประชาสัมพันธ์การท่องเที่ยวด้านอาหาร ถือเป็นกิจกรรมที่นําอีกหนึ่ง Soft power ของไทยมาเป็นจุดเด่น ซึ่งวัฒนธรรมอาหารของไทย มีเอกลักษณ์ และอัตลักษณ์ที่แตกต่างในภูมิภาค วัตถุดิบในการปรุงอาหารของไทยหลากหลาย และหาไม่ได้ในพื้นที่อื่น เป็นวัฒนธรรมที่น่าสนใจ เชื่อมั่นว่ากิจกรรมครั้งนี้จะช่วยกระตุ้นการท่องเที่ยว กระตุ้นเศรษฐกิจ และกระจายรายได้สู่ชุมชน” นายอนุชาฯ กล่าว
รัฐบาลไทย-ข่าวทำเนียบรัฐบาล-รองโฆษกรัฐบาล ย้ำ 1 มิถุนายน เป็นต้นไป กรมการขนส่งทางบกยกระดับความปลอดภัยข้อมูลส่วนบุคคลประชาชนที่ต้องการจองทะเบียนรถ ต้องยืนยันตัวตน ผ่านแอปพลิเคชัน ThaID
วันพฤหัสบดีที่ 1 มิถุนายน 2566
01/06/2566
รองโฆษกรัฐบาล ย้ํา 1 มิถุนายน เป็นต้นไป กรมการขนส่งทางบกยกระดับความปลอดภัยข้อมูลส่วนบุคคลประชาชนที่ต้องการจองทะเบียนรถ ต้องยืนยันตัวตน ผ่านแอปพลิเคชัน ThaID
รองโฆษกรัฐบาล ย้ํา 1 มิถุนายน เป็นต้นไป กรมการขนส่งทางบกยกระดับความปลอดภัยข้อมูลส่วนบุคคลประชาชนที่ต้องการจองทะเบียนรถ ต้องยืนยันตัวตน ผ่านแอปพลิเคชัน ThaID
วันที่ 1 มิถุนายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ปัจจุบันเทคโนโลยีดิจิทัลเข้ามามีบทบาทสําคัญในชีวิตแทบทุกด้าน รัฐบาลมุ่งส่งเสริมให้หน่วยงานภาครัฐ ทั้งส่วนกลางและภูมิภาคใช้เทคโนโลยีดิจิทัลในการบริหารจัดการภาครัฐ เพื่อก้าวไปสู่การเป็นรัฐบาลดิจิทัล ซึ่งที่ผ่านมาหน่วยงานภาครัฐได้ปรับเปลี่ยนให้บริการประชาชนผ่านระบบเทคโนโลยี ลดขั้นตอนการให้บริการ เพื่มความสะดวกรวดเร็ว สร้างความพึงพอใจให้กับประชาชนที่มาใช้บริการเป็นอย่างมาก
นางสาวรัชดา กล่าวต่อไปว่า กรมการขนส่งทางบก (ขบ.) เป็นอีกหน่วยงานที่ประชาชนใช้บริการเป็นจํานวนมาก โดยเฉพาะการจองหมายเลขทะเบียนรถยนต์ผ่านระบบอินเทอร์เน็ต ได้รับความนิยมจากประชาชนเพราะสะดวก รวดเร็ว ทั้งนี้ เพื่อความปลอดภัยทางด้านข้อมูลส่วนบุคคลมากขึ้น เริ่มตั้งแต่วันที่ 1 มิถุนายน 2566กรมการขนส่งทางบก ได้ยกระดับระบบการจองหมายเลขทะเบียนรถยนต์ ผ่านระบบอินเทอร์เน็ต โดยเพิ่มขั้นตอน การยืนยันตัวตน ก่อนการจองหมายเลข ทะเบียนรถยนต์ผ่านระบบอินเทอร์เน็ตที่เว็บไซต์ https://reserve.dlt.go.th/reserve/ เพื่อยืนยันตัวบุคคล ตามมาตรฐานของพระราชบัญญัติคุ้มครองข้อมูลส่วนบุคคล พ.ศ. 2562 หรือ PDPA (Personal Data Protection Act) และป้องกันการแอบอ้างชื่อบุคคลอื่น มาดําเนินการจองทะเบียนรถยนต์ ซึ่งอาจก่อให้เกิดความเสียหายกับข้อมูลส่วนบุคคลหรือสูญเสียทรัพย์ได้ สําหรับการยืนยันตัวตน เจ้าของรถจะต้องดาวน์โหลดแอปพลิเคชัน ThaID ผ่านระบบ IOS หรือ Android เพื่อลงทะเบียนระบบการพิสูจน์และยืนยันตัวตนทางระบบดิจิทัล DOPA - Digital ของกรมการปกครอง กระทรวงมหาดไทย สามารถดําเนินการลงทะเบียนด้วยตนเอง โดยการถ่ายภาพบัตรประจําตัวประชาชนและภาพใบหน้าผ่านแอปพลิเคชัน ThaID ในโทรศัพท์มือถือของตนเอง
“การพิสูจน์และยืนยันตัวตนทางดิจิทัล DOPA-Digital ID เพื่ออํานวยความสะดวกและตอบสนองความต้องการของประชาชนในการติดต่อราชการ สามารถยืนยันตัวตนทําธุรกรรมอิเล็กทรอนิกส์ ได้อย่างสะดวก รวดเร็วและปลอดภัย ปัจจุบันนับตั๋งแต่เดือน มกราคม 2566 ระบบสามารถรองรับการใช้งานของประชาชนทั้งประเทศ 60 ล้านคน เพื่อเป็นดิจิทัลไอดีของคนไทยอย่างแท้จริง การพิสูจน์และยืนยันตัวนทางดิจิทัลนั้น เป็นโครงสร้างพื้นฐานสําคัญที่จะเชื่อมต่อการยืนยันตัวตนจากทุกภาคส่วนเข้ามาไว้ด้วยกัน แทนระบบเดิม เป็นการสร้างมิติใหม่ของการทําธุรกรรมภาครัฐ และภาคเอกชนที่มีความสะดวก รวดเร็ว ผ่านช่องทางดิจิทัล และมีความปลอดภัยมากขึ้น ทั้งยังลดความเสี่ยงในการใช้เอกสารปลอมในกระบวนการยืนยันตัวตนของระบบเดิมได้อีกด้วย” นางสาวรัชดา ย้ํา
รัฐบาลไทย-ข่าวทำเนียบรัฐบาล-กรมเจ้าท่า ประชุมเชิงปฏิบัติการสำหรับนายงานรักษาความปลอดภัยประจำท่าเรือ (PFSO WORKSHOP) ยกระดับ การรักษาความปลอดภัยของเรือและท่าเรือระหว่างประเทศ
วันพฤหัสบดีที่ 1 มิถุนายน 2566
กรมเจ้าท่า ประชุมเชิงปฏิบัติการสําหรับนายงานรักษาความปลอดภัยประจําท่าเรือ (PFSO WORKSHOP) ยกระดับ การรักษาความปลอดภัยของเรือและท่าเรือระหว่างประเทศ
...
กรมเจ้าท่า ประชุมเชิงปฏิบัติการสําหรับนายงานรักษาความปลอดภัยประจําท่าเรือ (PFSO WORKSHOP) ยกระดับ การรักษาความปลอดภัยของเรือและท่าเรือระหว่างประเทศ
เมื่อวันที่ 31 พฤษภาคม พ.ศ. 2566 นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) กระทรวงคมนาคม เป็นประธานฯ ในพิธีเปิดการประชุมเชิงปฏิบัติการสําหรับนายงานรักษาความปลอดภัยประจําท่าเรือ (PFSO WORKSHOP) โดยมีนายจรินทร์ บุตรวงษ์ รักษาการหัวหน้ากลุ่มตรวจท่า พร้อมด้วยเจ้าพนักงานตรวจท่า กลุ่มตรวจท่า สํานักความปลอดภัยและสิ่งแวดล้อมทางน้ํา ให้การต้อนรับ ณ ห้องประชุมบุษบง 3โรงแรมสุโขทัย กรุงเทพฯ
สําหรับการประชุมเชิงปฏิบัติการสําหรับนายงานรักษาความปลอดภัยประจําท่าเรือ (PFSO WORKSHOP) จัดขึ้นระหว่างวันที่ 31 พฤษภาคม - 2 มิถุนายน 2566 ภายใต้ความร่วมมือระหว่างหน่วยงาน Department for Transport ประเทศอังกฤษ และกรมเจ้าท่า ประเทศไทย โดย กลุ่มตรวจท่า สํานักความปลอดภัยและสิ่งแวดล้อมทางน้ํา เป็นหน่วยงานรับผิดชอบหลักในการดําเนินการจัดการประชุม รวมถึงกรณีศึกษาเชิงปฏิบัติการให้สอดคล้องกับข้อกําหนดและข้อบังคับด้านความปลอดภัยทางทะเลสากล ที่จะนําไปประยุกต์ใช้ประโยชน์ต่อไป
โดยได้รับเกียรติจาก Mr.Simon Corkill และ Mr.Leigh Smith ผู้เชี่ยวชาญเฉพาะด้านเกี่ยวกับการปฏิบัติว่าด้วยการรักษาความปลอดภัยทางทะเลระหว่างประเทศ (International Maritime Security Operations Team : IMSOT) ของกระทรวงคมนาคม ประเทศอังกฤษ เป็นวิทยากร มาบรรยาย ให้ความรู้ รวมทั้งรับฟังการอภิปรายแลกเปลี่ยนข้อคิดเห็นจากผู้เข้าร่วมประชุมขององค์กรภาครัฐและภาคเอกชนชั้นนําระดับประเทศโดยมีผู้บริหารท่าเรือ และนายงานรักษาความปลอดภัยประจําท่าเรือ (Port Facility Security Officer : PFSO) ในเขตท่าเรือกรุงเทพ และจังหวัดสมุทรปราการ กว่า 25 ท่าเรือ เข้าร่วมการประชุมฯ ในครั้งนี้ เป็นการยกระดับมาตรฐาน และพัฒนาสมรรถนะศักยภาพของบุคลากรที่เกี่ยวข้องกับภารกิจด้านการรักษาความปลอดภัยของท่าเรือ ให้มีองค์ความรู้เกี่ยวกับประมวลข้อบังคับว่าด้วยการรักษาความปลอดภัยของเรือและท่าเรือระหว่างประเทศ (International Ship and Port Facility Security Code : ISPS Code) ให้เกิดประสิทธิภาพสูงสุดต่อไป
รัฐบาลไทย-ข่าวทำเนียบรัฐบาล-ตั้งเป้า 9 หมื่นล้าน คนไทยใช้สมุนไพรไทย ดึงจุดแข็ง “การแพทย์แผนไทย” สร้างความมั่นคงในระบบสุขภาพ
วันพฤหัสบดีที่ 1 มิถุนายน 2566
ตั้งเป้า 9 หมื่นล้าน คนไทยใช้สมุนไพรไทย ดึงจุดแข็ง “การแพทย์แผนไทย” สร้างความมั่นคงในระบบสุขภาพ
.....
กระทรวงสาธารณสุข ขับเคลื่อนนโยบายสนับสนุนการแพทย์แผนไทยและการแพทย์ทางเลือก ปี 2566 โดยนําจุดแข็งที่สําคัญ คือ ความเข้าอกเข้าใจ การดูแลสุขภาพแบบองค์รวม สามารถบําบัดรักษาเพื่อลดผลข้างเคียงของยาแผนปัจจุบัน และศักยภาพในการผลิตยาสมุนไพร มาต่อยอดสร้างรายได้ทางเศรษฐกิจของประเทศ สร้างความมั่นคงในระบบสุขภาพ ปกป้องคุ้มครองภูมิปัญญาไม่ให้สูญหาย และคาดว่าจะสามารถสร้างรายได้จากการท่องเที่ยวเชิงสุขภาพได้เพิ่มมากขึ้น
.
การดําเนินงานเน้น 3 ประเด็น คือ
1. สร้างความเชื่อมั่นและพัฒนาระบบบริการสุขภาพในกลุ่มอาการปวดเรื้อรังและนอนไม่หลับ ฟื้นฟูสมรรถภาพผู้ป่วยระยะกลาง เรื้อนกวาง และการลดอันตรายจากยาเสพติด
2. บริหารจัดการโรงงาน GMP ในเขตสุขภาพ ปัจจุบันมี รพ. ที่ผลิตยาสมุนไพร 61 แห่ง ผ่านมาตรฐาน GMP 45 แห่ง อยู่ระหว่างพัฒนา 7 แห่ง
3. ขับเคลื่อนศูนย์เวลเนสอัตลักษณ์ไทย เพื่อดึงดูดนักท่องเที่ยว มีสถานประกอบการขอการรับรองเป็นศูนย์เวลเนส 570 แห่ง ได้รับการรับรองแล้ว 160 แห่ง
.
แผนงานระยะ 5 ปี พ.ศ.2566 – 2570 มีเป้าหมายคือ
- ประชาชนเชื่อมั่น โดยมีการดูแลสุขภาพตนเองเมื่อเจ็บป่วยด้วยยาสมุนไพรเพิ่มจาก 1.48% เป็น 15%
- บริการเป็นเลิศ โดยมีการเลือกใช้บริการแพทย์แผนไทยและการแพทย์ทางเลือกเมื่อเจ็บป่วยเพิ่มจาก 4.58% เป็น 20%
- ภูมิปัญญาสร้างคุณค่า โดยมีการบริโภคสมุนไพรในประเทศเพิ่มขึ้นเป็น 90,000 ล้านบาท และเป็น 1 ใน 3 ของเอเชีย ภายในปี 2570
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.สุชาติมอบอธิบดีบุปผา ลงพื้นที่บุรีรัมย์ ส่งเสริมอาชีพช่างติดตั้งโซลาร์เซลล์ รับเทรนด์พลังงานทางเลือก
วันพฤหัสบดีที่ 1 มิถุนายน 2566
รมว.สุชาติมอบอธิบดีบุปผา ลงพื้นที่บุรีรัมย์ ส่งเสริมอาชีพช่างติดตั้งโซลาร์เซลล์ รับเทรนด์พลังงานทางเลือก
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นางสาวบุปผา เรืองสุด อธิบดีกรมพัฒนาฝีมือแรงงาน ลงพื้นที่จังหวัดบุรีรัมย์ ส่งเสริมอาชีพช่างติดตั้งและบํารุงรักษาระบบเซลล์แสงอาทิตย์ รับกระแสพลังงานทางเลือก
รัฐบาลไทย-ข่าวทำเนียบรัฐบาล-“4 เดือน ทะลุ 2.9 แสนล้านบาท” ส่งออกรถยนต์สำเร็จรูปขยายตัว
วันอังคารที่ 6 มิถุนายน 2566
“4 เดือน ทะลุ 2.9 แสนล้านบาท” ส่งออกรถยนต์สําเร็จรูปขยายตัว
.....
สภาอุตสาหกรรมแห่งประเทศไทย เผยตัวเลขการผลิตและการส่งออกรถยนต์สําเร็จรูป ช่วง 4 เดือนแรกของปี 2566 ว่ายอดการผลิตขยายตัวเพิ่มขึ้น 4.61% ยอดการส่งออกขยายตัวเพิ่มขึ้น 18.34% เมื่อเทียบกับช่วงเดียวกันของปีก่อนหน้า และมียอดจดทะเบียนรถยนต์ประเภทอื่นเพิ่มมากขึ้น โดยยอดการผลิตรถยนต์สําเร็จรูป 625,423 คัน ยอดขายในประเทศรวม 276,603 คัน ส่งออก 353,632 คัน มูลค่าการส่งออก 293,549 ล้านบาท เพิ่มขึ้น 7.38%
.
รถยนต์นั่งไฟฟ้าประเภทแบตเตอรี่ (BEV) จดทะเบียน 31,873 คัน เพิ่มขึ้น 467%
รถยนต์ไฟฟ้าประเภทไฮบริด (HEV) จดทะเบียน 30,634 คัน เพิ่มขึ้น 40.97%
รถยนต์ไฟฟ้าประเภทปลั๊กอินไฮบริด (PHEV) จดทะเบียน 4,172 คัน เพิ่มขึ้น 9.62%
.
อ่านเพิ่มเติม คลิก >>https://www.thaigov.go.th/news/contents/details/68755
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผ่อนผันและขยายเวลาทำงานให้คนต่างด้าวระหว่างดำเนินการขออนุญาต
วันอังคารที่ 6 มิถุนายน 2566
ผ่อนผันและขยายเวลาทํางานให้คนต่างด้าวระหว่างดําเนินการขออนุญาต
วันอาทิตย์ที่ 4 มิถุนายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี เห็นชอบแนวทางบริหารจัดการการทํางานของคนต่างด้าว 3 สัญชาติ คือ
กัมพูชา ลาว และเมียนมา ภายใต้กรอบ MOU โดยผ่อนผันให้คนต่างด้าวที่วาระการจ้างงานครบ 4 ปี
ระหว่างวันที่ 1 ม.ค. – 31 ธ.ค.2565 และระหว่างวันที่ 2 ม.ค. – 31 ก.ค.2566
สามารถอยู่และทํางานในราชอาณาจักรไทยได้เป็นกรณีพิเศษถึงวันที่ 31 ก.ค.2566
และให้นายจ้างดําเนินการขออนุญาตควบคู่ไปด้วย พร้อมทั้งขยายเวลาให้คนต่างด้าว 4 สัญชาติ คือ กัมพูชา
ลาว เมียนมา และเวียดนาม ที่ทําหนังสือเดินทาง เอกสารใช้แทนหนังสือเดินทาง
หรือประทับตราอนุญาตไม่ทันวันที่ 15 พ.ค.2566 สามารถอยู่และทํางานได้ถึงวันที่ 31 ก.ค.2566
โดยใช้ใบรับคําขออนุญาตทํางานฉบับเดิมเป็นหลักฐานการในผ่อนผัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. ตั้งเป้าปี 2566 หนุนผู้ประกอบการจ้างงานคนพิการกว่า 68,000 คน สร้างรายได้ พึ่งพาตนเอง
วันอังคารที่ 6 มิถุนายน 2566
พม. ตั้งเป้าปี 2566 หนุนผู้ประกอบการจ้างงานคนพิการกว่า 68,000 คน สร้างรายได้ พึ่งพาตนเอง
พม. ตั้งเป้าปี 2566 หนุนผู้ประกอบการจ้างงานคนพิการกว่า 68,000 คน สร้างรายได้ พึ่งพาตนเอง
วันนี้ (6 มิ.ย. 66) เวลา 09.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดการประชุมชี้แจงแนวทางการปฏิบัติตามกฎหมายการจ้างงานคนพิการในสถานประกอบการ ประจําปี 2566 พร้อมบรรยายพิเศษ เรื่องการส่งเสริมให้นายจ้างหรือเจ้าของสถานประกอบการจ้างงานคนพิการ โดยมี นางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ กล่าวรายงาน ซึ่งมี นายจ้าง เจ้าของสถานประกอบการ สมาคมคนพิการ คนพิการ และผู้ที่เกี่ยวข้อง เข้าร่วม ณ ห้องประชุมภาณุรังสี A-B โรงแรมรอยัลริเวอร์ กรุงเทพฯ
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) มีภารกิจสําคัญในการส่งเสริมและพัฒนาคุณภาพชีวิตคนพิการในทุกมิติ โดยเฉพาะการส่งเสริมและสนับสนุนการมีงานทําของคนพิการตามกฎหมายการจ้างงานคนพิการ การสนับสนุนการรวมกลุ่มประกอบอาชีพของคนพิการและผู้ดูแลคนพิการ ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 ตามมาตรา 33 ที่กําหนดให้นายจ้างหรือเจ้าของสถานประกอบการที่มีลูกจ้างตั้งแต่ 100 คนขึ้นไป จะต้องรับคนพิการเข้าทํางาน ไม่น้อยกว่า 1 คน (100 : 1) เศษที่เกิน 50 ต้องรับคนพิการเพิ่มอีก 1 คน มาตรา 34 นายจ้างหรือเจ้าของสถานประกอบการที่ไม่ประสงค์จ้างคนพิการ ให้ส่งเงินเข้ากองทุนส่งเสริมและพัฒนาคุณภาพชีวิตคนพิการ และมาตรา 35 ในกรณีที่หน่วยงานของรัฐไม่ประสงค์จะรับคนพิการเข้าทํางาน และไม่ประสงค์จะส่งเงินเข้ากองทุนฯ นายจ้างหรือเจ้าของสถานประกอบการนั้น อาจให้สัมปทาน จัดสถานที่จําหน่ายสินค้าหรือบริการ จัดจ้างเหมาช่วงงานหรือจ้างเหมาบริการ โดยวิธีกรณีพิเศษ เช่น ฝึกงาน หรือจัดให้มีอุปกรณ์หรือสิ่งอํานวยความสะดวก ล่ามภาษามือ หรือให้ความช่วยเหลืออื่นใดแก่คนพิการหรือผู้ดูแลคนพิการก็ได้ตามหลักเกณฑ์ วิธีการและเงื่อนไขที่คณะกรรมการกําหนดในระเบียบ
นายอนุกูล กล่าวต่อไปว่า จากข้อมูลสถานประกอบการทั้งประเทศมีจํานวน 14,444 แห่ง ที่เข้าข่ายที่ปฏิบัติตามกฎหมายการจ้างงานคนพิการ ตามมาตรา 33 34 และ 35 แห่งพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 ซึ่งปี 2565 มีการจ้างงานคนพิการ จํานวน 63,904 คน โดยปี 2566 มีเป้าหมายการจ้างงานคนพิการ จํานวน 68,234 คน ในขณะที่การส่งเงินเข้ากองทุนส่งเสริมและพัฒนาคุณภาพชีวิตคนพิการ ส่วนหนึ่งได้นํามาให้คนพิการกู้ยืมเงินประกอบอาชีพ เพื่อให้มีอาชีพ มีรายได้ สามารถเลี้ยงดูตนเองและครอบครัวได้
นายอนุกูล กล่าวเพิ่มเติมว่า ทั้งนี้ เราต้องช่วยกันส่งเสริมและพัฒนาคุณภาพชีวิตคนพิการให้สัมฤทธิ์ผลและบรรลุเป้าหมายของการเสริมสร้างสังคมที่ปราศจากอุปสรรค โดยไม่เลือกปฏิบัติต่อคนพิการได้อย่างแท้จริง ทั้งนี้ ผู้ที่เกี่ยวข้องทุกคนต้องมีความเข้าใจ มีทัศนคติที่ไม่มองว่าคนพิการเป็นอุปสรรค และเปิดโอกาสให้คนพิการได้พัฒนาความรู้ ความสามารถ และศักยภาพอย่างเหมาะสม
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ชวนพุทธศาสนิกชนร่วมกิจกรรมงานวันวิสาขบูชา ณ พุทธมณฑล
วันอังคารที่ 6 มิถุนายน 2566
ชวนพุทธศาสนิกชนร่วมกิจกรรมงานวันวิสาขบูชา ณ พุทธมณฑล
วันเสาร์ที่ 3 มิถุนายน 2566
ต่อจากนี้ไป ขอเชิญรับฟังไทยคู่ฟ้า
สํานักงานพระพุทธศาสนาแห่งชาติ ร่วมกับมหาเถรสมาคม
จัดกิจกรรมสัปดาห์ส่งเสริมการเผยแผ่พระพุทธศาสนา เนื่องในวันวิสาขบูชา วันสําคัญสากลของโลก ประจําปี
2566 ประกอบด้วย พิธีเจริญพระพุทธมนต์นานาชาติ
ถวายพระพรชัยมงคลแด่พระบาทสมเด็จพระเจ้าอยู่หัวและพระบรมวงศานุวงศ์ พิธีทําบุญตักบาตรพระสงฆ์
160 รูป การแสดงพระธรรมเทศนาโดยพระนักเทศน์ที่มีชื่อเสียงทั้งในประเทศไทยและประเทศเมียนมา
พิธีทอดผ้าป่าพุทธมณฑล พิธีเวียนเทียน การบรรยายธรรม
และการปฏิบัติธรรมสําหรับฆราวาสเพื่อถวายเป็นพุทธบูชา ร่วมงานได้ในวันนี้(3มิ.ย.66) และวันพรุ่งนี้
บริเวณลานด้านหน้าองค์พระศรีศากยะทศพลญาณ พุทธมณฑล จ.นครปฐม สอบถามได้ที่
สํานักงานพุทธมณฑล โทร 0-2441-7966
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมความสำเร็จนักกีฬาแบดมินตัน ขอบคุณการจัดการแข่งขัน Thailand Open 2023 ยินดี วิว กุลวุฒิ เจ้าของแชมป์ชายเดี่ยวสร้างชื่อให้ไทย
วันอังคารที่ 6 มิถุนายน 2566
06/06/2566
โฆษกรัฐบาลเผย นายกฯ ชื่นชมความสําเร็จนักกีฬาแบดมินตัน ขอบคุณการจัดการแข่งขัน Thailand Open 2023 ยินดี วิว กุลวุฒิ เจ้าของแชมป์ชายเดี่ยวสร้างชื่อให้ไทย
โฆษกรัฐบาลเผย นายกฯ ชื่นชมความสําเร็จนักกีฬาแบดมินตัน ขอบคุณการจัดการแข่งขัน Thailand Open 2023 ยินดี วิว กุลวุฒิ เจ้าของแชมป์ชายเดี่ยวสร้างชื่อให้ไทย
วันนี้ (6 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกส่วนที่เกี่ยวข้องส่งผลให้ไทยจัดการแข่งขันได้อย่างดีตามมาตรฐานสากล ชื่นชมความสําเร็จของนักกีฬาทุกคน และ วิว กุลวุฒิ เจ้าของแชมป์ชายเดี่ยว Thailand Open 2023
โฆษกประจําสํานักนายกรัฐมนตรีเปิดเผยว่า ไทยเป็นเจ้าภาพจัดการแข่งขันแบดมินตัน TOYOTA GAZOO RACING Thailand Open 2023 (โตโยต้า กาซู เรซซิ่ง ไทยแลนด์ โอเพ่น 2023) ทัวร์นาเมนต์ระดับ HSBC BWF World Tour Super 500 ชิงถ้วยพระราชทานพระบาทสมเด็จพระเจ้าอยู่หัว ระหว่างวันที่ 30 พฤษภาคม – 4 มิถุนายน 2566 ที่ อินดอร์ สเตเดี้ยม หัวหมาก ซึ่งรายการนี้เป็นอีกหนึ่งรายการเก็บคะแนนสะสม ไปโอลิมปิกเกมส์ 2024 ที่กรุงปารีส ประเทศฝรั่งเศส
โดยผลการแข่งขันรายการนี้ วิว กุลวุฒิ วิทิตศานต์ นักกีฬาแบดมินตันชายเดี่ยวของไทย มือวางอันดับ 2 ของรายการ และมืออันดับ 5 ของโลก เป็นคนไทยคนแรกในรอบ 7 ปี ที่เป็นแชมป์ชายเดี่ยวในรายการนี้
“นายกรัฐมนตรีขอบคุณนักกีฬาทุกคนที่ทําหน้าที่ตัวแทนของประเทศไทยได้อย่างสมบูรณ์ แสดงความยินดีกับผู้ได้รับรางวัลทุกคน และขอบคุณหน่วยงานที่เกี่ยวข้องที่เป็นเจ้าภาพจัดการแข่งขันได้อย่างสมศักดิ์ศรีตามมาตรฐานสากล พร้อมกันนี้ขอเป็นกําลังใจให้นักกีฬาในการแข่งขันครั้งต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-งานวันข้าวและชาวนาแห่งชาติ ประจำปี 2566
วันอังคารที่ 6 มิถุนายน 2566
งานวันข้าวและชาวนาแห่งชาติ ประจําปี 2566
วันจันทร์ที่ 5 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กรมการข้าว จัดงานรณรงค์ถ่ายทอดเทคโนโลยีลดต้นทุนการผลิตด้านการเกษตร
สําหรับเกษตรกรผู้ปลูกข้าว เนื่องในวันข้าวและชาวนาแห่งชาติ ประจําปี 2566 ภายในงานมีกิจกรรมน่าสนใจ
เช่น เวทีเสวนาเรื่องการลดต้นทุนการผลิตข้าว การจําหน่ายสินค้าข้าวและผลิตภัณฑ์
การแสดงวัฒนธรรมและภูมิปัญญาด้านข้าว กิจกรรมส่งเสริมงานวิชาการในข้าวไทย
ตลอดจนเผยแพร่ความรู้เรื่องคาร์บอนเครดิตและการขายคาร์บอนเครดิตเพื่อเป็นรายได้เสริม
ผู้สนใจร่วมงานได้โดยในส่วนกลางมีงานวันที่ 5 – 7 มิ.ย.2566 ณ กรมการข้าว
ภายในมหาวิทยาลัยเกษตรศาตร์ บางเขน กทม. ส่วนภูมิภาค วันที่ 16 – 17 มิ.ย. ที่ศูนย์วิจัยข้าว จ.พิษณุโลก
และวันที่ 22 – 23 มิ.ย. ที่ โคราชฮอล์ ชั้น 4 ห้างสรรพสินค้า เซ็นทรัล จ.นครราชสีมา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยเตรียมส่งส้มโอผลสดล็อตแรกไปสหรัฐอเมริกา
วันอังคารที่ 6 มิถุนายน 2566
ไทยเตรียมส่งส้มโอผลสดล็อตแรกไปสหรัฐอเมริกา
วันอังคารที่ 6 มิถุนายน 2566
ต่อจากนี้ไป ขอเชิญรับฟังไทยคู่ฟ้า
ไทยเตรียมส่งออกส้มโอผลสดล็อตแรกไปสู่ประเทศสหรัฐอเมริกาในเดือน มิ.ย.นี้
โดยกระทรวงเกษตรของสหรัฐฯ ได้ร่วมกับกระทรวงการอุดมศึกษา วิทยาศาสตร์ วิจัยและนวัตกรรมของไทย
ศึกษาผลการฉายรังสีต่อคุณภาพหลังการเก็บเกี่ยวมะม่วงมหาชนกและส้มโอเพื่อการส่งออกไปประเทศสหรัฐอเ
มริกา ตามข้อกําหนดมาตรการป้องกันไม่ให้ไข่แมลงศัตรูพืชติดไปแพร่กระจายยังประเทศปลายทาง
พบว่าเป็นกระบวนการที่ปลอดภัยไม่มีรังสีตกค้าง ส้มโอ จึงเป็นผลไม้สดไทยชนิดที่ 8 ที่สหรัฐฯ นําเข้า
จากเดิมที่มีเพียงมะม่วง มังคุด เงาะ ลําไย ลิ้นจี่ สับปะรด และแก้วมังกร ทั้งนี้
คณะผู้วิจัยจะนําส้มโอฉายรังสีไปจัดแสดงในงาน Natural Products Expo East 2023 ณ เมืองฟิลาเดลเฟีย
รัฐเพนซิลเวเนีย ในวันที่ 20-23 ก.ย.2566 ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด พม. ลงพื้นที่ จ.สระบุรี ย้ำชัดปฏิรูปสถานสงเคราะห์เด็กทั่วประเทศ
วันอังคารที่ 6 มิถุนายน 2566
ปลัด พม. ลงพื้นที่ จ.สระบุรี ย้ําชัดปฏิรูปสถานสงเคราะห์เด็กทั่วประเทศ
ปลัด พม. ลงพื้นที่ จ.สระบุรี ย้ําชัดปฏิรูปสถานสงเคราะห์เด็กทั่วประเทศ
เมื่อวันที่ 5 มิ.ย. 66นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วันนี้ ตนได้มาลงพื้นที่ตรวจเยี่ยมการดูแลเด็กในสถานสงเคราะห์เด็กหญิงจังหวัดสระบุรี ซึ่งได้เดินเยี่ยมเด็กอายุ 6 - 18 ปี ที่พักอาศัยอยู่ร่วมกันในอาคารนอนทั้ง 4 อาคาร พบว่า เด็กส่วนใหญ่มีสีหน้ายิ้มแย้ม มีสภาพจิตใจที่ดี และมีท่าทางการแสดงออกเป็นปกติ อีกทั้งได้พูดคุยกับเจ้าหน้าที่และพี่เลี้ยงเด็กเพื่อให้กําลังใจในการปฏิบัติหน้าที่ดูแลเด็กอย่างเป็นธรรม เป็นกลาง และไม่ใช้ความรุนแรง
นายอนกูล กล่าวต่อไปว่า สําหรับความคืบหน้าในการดําเนินคดี นั้น อยู่ระหว่างสอบข้อเท็จจริงเด็กตามประมวลกฎหมายวิธีพิจารณาความอาญา เป็นอํานาจของเจ้าหน้าที่ตํารวจ อัยการ และพนักงานสอบสวน ร่วมกับทีมสหวิชาชีพ และองค์กรพัฒนาเอกชน ซึ่งจะต้องมีการย้ายเจ้าหน้าที่ที่เกี่ยวข้องทุกคนไปปฏิบัติงานชั่วคราวที่หน่วยงานสังกัดกระทรวง พม. ในพื้นที่ใกล้เคียง อีกทั้งขอให้เจ้าหน้าที่ทุกคนให้ความร่วมมือด้วยข้อมูลที่เป็นจริง เพราะความจริงจะช่วยแก้ไขทุกอย่าง เราต้องยืนตัวตรง ไม่ว่าจะเกิดอะไรขึ้น และขอให้เชื่อมั่นว่า กระทรวง พม. จะให้ความยุติธรรม เป็นกลางกับทุกคน
นายอนกูล กล่าวเพิ่มเติมว่า ในส่วนของกระทรวง พม. จะต้องปรับการทํางานใหม่ทั้งระบบของสถานสงเคราะห์เด็กทั่วประเทศ ตั้งแต่ทัศนคติของบุคลากร การทบทวนความรู้ความเข้าใจในการปฎิบัติงาน ระบบพัฒนาเด็ก การสร้างนักสังคมสงเคราะห์พันธุ์ใหม่ การดูแลสวัสดิการและสร้างสมดุลชีวิตกับงาน (Work-Life Balance) ให้กับพี่เลี้ยง สถานสงเคราะห์ต้องไร้ความรุนแรง และมีระบบสภาเด็กในสถานสงเคราะห์เพื่อการมีส่วนร่วมของเด็ก รวมถึงการรื้อระบบการขับเคลื่อนงานของคณะกรรมการคุ้มครองเด็กจังหวัดทั่วประเทศ นอกจากนี้ จะต้องเร่งประเมินเด็กที่มีครอบครัวและทํางานร่วมกัน เพื่อให้เด็กได้มีโอกาสอยู่กับครอบครัวมากที่สุด
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-หางานญี่ปุ่นฟังทางนี้ !!! กรมการจัดหางาน รับสมัครคนไทยฝึกงานญี่ปุ่น ฝึกครบ 3 ปี รับเงินกลับบ้านกว่า 1.5 แสนบาท
วันอังคารที่ 6 มิถุนายน 2566
06/06/2566
หางานญี่ปุ่นฟังทางนี้ !!! กรมการจัดหางาน รับสมัครคนไทยฝึกงานญี่ปุ่น ฝึกครบ 3 ปี รับเงินกลับบ้านกว่า 1.5 แสนบาท
กรมการจัดหางาน เปิดรับสมัครคัดเลือกผู้ฝึกงานเทคนิคในประเทศญี่ปุ่น ประเภทงานอุตสาหกรรมการผลิตและก่อสร้าง ผ่านองค์กร IM Japan ปี 2566 ครั้งที่ 4 ชวนผู้สนใจสมัครทางออนไลน์ ฟรี! ไม่มีค่าใช้จ่าย ตั้งแต่บัดนี้ -18 มิถุนายน 2566
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางาน ประกาศรับสมัครคัดเลือกผู้ฝึกงานเทคนิคคนไทยไปฝึกงานในประเทศญี่ปุ่นผ่านองค์กร IM Japan ปี 2566 ครั้งที่ 4 (เพศชาย) ในตําแหน่งผู้ฝึกปฏิบัติงานทางเทคนิค ประเภทงานอุตสาหกรรมการผลิตและก่อสร้าง ระหว่างวันที่ 25 พฤษภาคม - 18 มิถุนายน 2566 และสอบคัดเลือก ณ ศูนย์สอบกรุงเทพมหานคร โดยผู้ที่ผ่านการคัดเลือกเป็นผู้ฝึกปฏิบัติงานเทคนิคฯ เดือนแรกจะได้รับเบี้ยเลี้ยง 80,000 เยน หรือประมาณ 19,893 บาท ค่าที่พัก ค่าน้ํา-ค่าไฟ ฟรี และเดือนที่ 2 ถึงเดือนที่ 36 จะได้ค่าจ้างไม่น้อยกว่าอัตราค่าจ้างขั้นต่ําที่กฎหมายญี่ปุ่น
ทั้งนี้ เมื่อฝึกครบตามกําหนด จะได้รับประกาศนียบัตรรับรองการฝึกงาน และเงินสนับสนุนการประกอบอาชีพจํานวน 600,000 เยน หรือประมาณ 149,170 บาท (อัตราแลกเปลี่ยน ณ วันที่ 5 มิถุนายน 2566) เพื่อเป็นค่าใช้จ่ายในการประกอบอาชีพเมื่อเดินทางกลับประเทศไทย
สําหรับการฝึกงานเทคนิคในประเทศญี่ปุ่น ผ่านองค์กร IM Japan มีระยะเวลาฝึกปฏิบัติงานฯ สูงสุด 3 ปี (36 เดือน) ในประเภทอุตสาหกรรมการผลิตและก่อสร้าง อาทิ งานหล่อกลึงโลหะ งานปั๊มขึ้นรูปโลหะ งานเชื่อม งานประกอบชิ้นส่วนอิเล็กทรอนิกส์ งานบํารุงรักษาเครื่องจักร งานพ่นสี งานหล่อพลาสติก งานซ่อมบํารุงรักษารถยนต์ งานแปรรูปอาหาร เป็นต้น โดยจะมีสอบคัดเลือก ณ ศูนย์สอบกรุงเทพมหานคร ด้วยวิธีทดสอบสมรรถภาพร่างกาย และสอบความรู้ความสามารถด้านภาษาญี่ปุ่น
อธิบดีกรมการจัดหางาน กล่าวต่อไปว่า ผู้ที่ประสงค์สมัครคัดเลือกผู้ฝึกงานเทคนิคในประเทศญี่ปุ่น สามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน โดยสามารถศึกษาวิธีการสมัคร คุณสมบัติผู้สมัครและเอกสารที่เกี่ยวข้อง ที่เมนูข่าวประกาศรับสมัคร หัวข้อ ประกาศคณะอนุกรรมการจัดส่งผู้ฝึกงานเทคนิคคนไทยไปฝึกงานประเทศญี่ปุ่นฯ
ทั้งนี้ จะประกาศรายชื่อผู้มีสิทธิสอบ ในวันที่ 23 มิถุนายน 2566 ทางเว็บไซต์ doe.go.th/prd หรือเว็บไซต์ doe.go.th/overseas และเพจ facebook : IMthailand หากต้องการสอบถามรายละเอียดเพิ่มเติม ติดต่อที่ กองบริหารแรงงานไทยไปต่างประเทศ กรมการจัดหางาน โทร. 0 2245 9428 หรือ สํานักงานจัดหางาน กรุงเทพมหานครพื้นที่ 1-10 สํานักงานจัดหางานจังหวัดทุกจังหวัด หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-พม. หารือเครือข่าย เตรียมตั้ง "สรรพสิทธิ์ คุมพ์ประพันธ์" เป็นประธานคณะทำงาน เพื่อยกระดับมาตรฐานสถานรองรับเด็กทั่วประเทศ
วันอังคารที่ 6 มิถุนายน 2566
พม. หารือเครือข่าย เตรียมตั้ง "สรรพสิทธิ์ คุมพ์ประพันธ์" เป็นประธานคณะทํางาน เพื่อยกระดับมาตรฐานสถานรองรับเด็กทั่วประเทศ
พม. หารือเครือข่าย เตรียมตั้ง "สรรพสิทธิ์ คุมพ์ประพันธ์" เป็นประธานคณะทํางาน เพื่อยกระดับมาตรฐานสถานรองรับเด็กทั่วประเทศ
เมื่อวันที่ 3 มิถุนายน 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวว่า วันนี้ ตนพร้อมนางอภิญญา ชมภูมาศ อธิบดีกรมกิจการเด็กและเยาวชน ได้ร่วมประชุมหารือกับผู้ทรงคุณวุฒิ ยูนิเซฟ ประเทศไทย และเครือข่ายองค์กรเอกชนด้านเด็ก จํานวน 12 เครือข่าย เพื่อร่วมกันยกระดับมาตรฐานสถานรองรับเด็กทั่วประเทศ เพื่อให้เด็กได้รับการดูแล ปกป้องคุ้มครอง และมีความปลอดภัย ในเบื้องต้น ให้มีการจัดตั้งคณะกรรมการผู้ทรงคุณวุฒิเพื่อยกระดับมาตรฐานสถานรองรับเด็ก โดยมีนายสรรพสิทธิ์ คุมพ์ประพันธ์ ประธานอนุกรรมการพัฒนาระบบคุ้มครองเด็ก คณะกรรมการคุ้มครองเด็กแห่งชาติ เป็นประธานคณะทํางาน ซึ่งมีนายแพทย์ยงยุทธ์ วงศ์ภิรมย์ศานติ์ และรองศาสตราจาราย์อภิญญา เวชยชัย ร่วมเป็นคณะทํางาน
นายอนุกูล กล่าวเพิ่มเติมว่า อีกทั้งให้มีการประเมินความเสี่ยง (Risk Assessment) เพื่อจัดทําแผนการยกระดับมาตรฐานสถานรองรับเด็กรายแห่ง มีการทบทวนมาตรฐานการดูแลเด็กของบ้านพักเด็กและครอบครัวและสถานรองรับเด็กทั่วประเทศให้เป็นมาตรฐานกลาง โดยมีเป้าหมายในการลดจํานวนเด็กและป้องกันเด็กไม่ให้เข้าสู่การเลี้ยงดูทดแทนโดยไม่จําเป็น และให้มีการจัดทําแผนพัฒนาเด็กรายบุคคล (Individual Development Plan – IDP) เพื่อประเมินความเป็นไปได้ในการคืนครอบครัว ทําให้ลดระยะเวลาในการอยู่ในสถานรองรับของเด็ก
นอกจากนี้ ให้มีการส่งเสริมบทบาทและกลไกของการคุ้มครองเด็กจังหวัดและ กทม. ผ่านคณะกรรมการคุ้มครองเด็กทุกระดับ และบูรณาการการทํางานร่วมกับกระทรวงมหาดไทยและองค์กรปกครองส่วนท้องถิ่น เพื่อเพิ่มการคุ้มครองเด็กระดับพื้นที่ให้ทั่วถึงยิ่งขึ้น ทั้งนี้ จะได้นําข้อเสนอจากการประชุมหารือครั้งนี้มาจัดทําแผนปฏิบัติการการยกระดับมาตรฐานสถานรองรับเด็กทั่วประเทศต่อไป
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-สรรพสามิต แจงเหตุเพลิงไหม้ พบความเสียหาย 1 ห้อง ไม่พบผู้ได้รับบาดเจ็บหรือเสียชีวิต
วันอังคารที่ 6 มิถุนายน 2566
06/06/2566
สรรพสามิต แจงเหตุเพลิงไหม้ พบความเสียหาย 1 ห้อง ไม่พบผู้ได้รับบาดเจ็บหรือเสียชีวิต
วันที่ 5 มิ.ย.2566 เวลา 11.00 น. เกิดเหตุเพลิงไหม้ บริเวณชั้น 3 อาคารกรมสรรพสามิต ซึ่งทางเจ้าหน้าที่ดับเพลิงและกู้ภัยดุสิตเข้าทําการควบคุมสถานการณ์ได้อย่างรวดเร็ว สามารถควบคุมเพลิงสงบได้เป็นที่เรียบร้อย ภาย่ในเวลา 11.21 น.
นายเกรียงไกร พัฒนาภรณ์ รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า วันนี้ (5 มิถุนายน 2566) เมื่อเวลา 11.00 น. ได้เกิดเหตุเพลิงไหม้ บริเวณชั้น 3 อาคารกรมสรรพสามิต ตั้งอยู่ที่ ถนนนครไชยศรี เขตดุสิต กรุงเทพฯ ซึ่งทางเจ้าหน้าที่ดับเพลิงและกู้ภัยดุสิต ได้เข้าทําการควบคุมสถานการณ์ได้อย่างรวดเร็ว สามารถควบคุมเพลิงสงบได้เป็นที่เรียบร้อย ภายในเวลา 11.21 น.
ทั้งนี้ ไม่มีผู้ได้รับบาดเจ็บหรือเสียชีวิตจากเหตุเพลิงไหม้ในครั้งนี้ สาเหตุเบื้องต้นพบว่าเป็นเหตุเพลิงไหม้บริเวณชั้น 3 พบความเสียหาย จํานวน 1 ห้อง โดยไม่ลุกลามไปยังชั้นอื่น ๆ ขณะนี้อยู่ระหว่างสอบสวนหาสาเหตุเพลิงไหม้ และจะแจ้งรายละเอียดให้ทราบต่อไป
สําหรับเหตุเพลิงไหม้ดังกล่าวไม่มีผลกระทบต่อการให้บริการประชาชนแต่อย่างใด กรมสรรพสามิตสามารถเปิดทําการได้ตามปกติในวันพรุ่งนี้ (6 มิถุนายน 2566)